# Løsningsforslag til oppgavene i læreboka kapittel 13

**Oppgave 13.1**

Ingen løsning

**Oppgave 13.2**

1. Tertiærnæring
2. Primærnæring
3. Tertiærnæring
4. Sekundærnæring
5. Tertiærnæring

**Oppgave 13.3**

Individuelle svar

**Oppgave 13.4**

Fordeler:

* Større marked, større vekstmuligheter
* Større muligheter for samarbeid med utenlandske aktører
* Bedre kulturforståelse
* Kontakt med utenlandske aktører gir økt kompetanse på mange områder
* Økt innovasjonsevne, større markedsforståelse og større omstillingsevne
* Bedre kunnskap om det internasjonale næringslivet
* Kan dra nytte av spesialkompetanse blant utenlandske arbeidstakere

Ulemper:

* Sterkere konkurranse og derved større risiko for ikke å lykkes, særlig for mindre bedrifter med små ressurser
* Problemer for næringer som er avhengig av offentlig støtte (fiske og landbruk)
* Risiko for å bli overkjørt av store internasjonale konserner
* Økt fare for industrispionasje
* Svekket norsk identitet

**Oppgave 13.5**

1. Statoil driver med utvinning og distribusjon av olje og gass. Selskapet er Norges største og så viktig for landets økonomi at staten ønsker kontroll. Selskapet kan for eksempel brukes på en politisk måte, blant annet i forhandlinger med andre land om deltakelse i olje- og gassutvinning. Et aktuelt eksempel er forhandlinger med Russland om deltakelse i virksomheten på russisk side i Barentshavet der det er store olje- og gassreserver (Stockman-feltet). Staten eier i dag 67 % av aksjene i Statoil.
2. Nammo produserer ammunisjon. Sikkerhetshensyn tilsier at staten har eierinteresser og derved kontroll i dette selskapet, blant annet for å sikre at slike produkter ikke kommer på avveie eller blir solgt til terroristorganisasjoner eller fiendtlige land. I tilfelle krig er det dessuten viktig at landet er selvforsynt med ammunisjon. Staten har en eierandel på 50 % i Nammo.
3. Kongsberg Gruppen produserer høyteknologiske systemer og løsninger innenfor olje- og gassindustrien, handelsflåten, forsvar og romfart. Staten som har en eierandel på 50 %, ønsker å ha en finger med i spillet, blant annet fordi dette er sensitive systemer (forsvar) som er viktig for landets sikkerhet, og fordi selskapets kompetanse kan benyttes politisk i forhandlinger med utenlandske aktører, jf. selskapets involvering i Forsvarets kjøp av de nye kampflyene F 35.
4. Posten har ansvar for postgangen i Norge. Selskapet driver også med transport av pakker og gods over hele landet i konkurranse med andre aktører. Posten er 100 % eid av staten, og er et av Norges eldste og største statlige selskaper. Bedriften har enerett til å distribuere brev inntil 50 gram i Norge. Det at Posten har ansvaret for at postgangen her i landet fungerer som den skal, tilsier at staten bør ha eierandel i selskapet. Men gode grunner taler for at den kommersielle delen av selskapet kan privatiseres, og det kan tenkes å bli resultatet etter at regjeringen har gjennomgått og vurdert statens eierinteresser i norske selskaper.

**Oppgave 13.6**

Kommentarer til Emmas argumenter:

* Samfunnsøkonomisk er det positivt at oppgavene settes ut til aktører som kan yte tjenestene til lavest mulig pris. Det forutsettes selvfølgelig at kvaliteten er tilfredsstillende, og at virksomheten drives på en forsvarlig måte.
* Det at private aktører kommer inn, kan innebære nytenking og bedre måter å løse problemer på.
* Private aktører opererer i et konkurranseutsatt marked og vil derfor måtte anstrenge seg for å gjøre en best mulig jobb.

Kommentarer til Martines argumenter:

* Det kan være en risiko at kravet til profitt i private selskaper er så strengt at det går utover både ansatte og pasienter. Det har vært noen slike tilfeller i institusjoner som er satt ut på anbud.
* Det offentlige bør selvfølgelig ha ansvar for at helsetjenestene fungerer som de skal, men det betyr ikke at de må gjøre alt selv. Det er mange vellykkede eksempler på at private aktører klarer oppgaven vel så godt.
* Det at private bedrifter bare er ute etter å tjene penger, og at de verken bryr seg om de ansatte eller pasientene, er et usaklig argument. Virkeligheten er ikke slik, selv om det går an å finne noen eksempler på dette. Men det er også eksempler på at offentlige tjenester ikke fungerer.